
DR 31.10.2011 71 

 
Untuk makluman Yang Berhormat Lenggong, Kementerian Pelancongan telah 

memperuntukkan sebanyak RM4.05 juta di bawah RMKe-9 untuk mempertingkatkan 
kemudahan-kemudahan lain di Lenggong yang melibatkan penambahbaikan chalet, 
jeti, surau, laluan pejalan kaki dan wakaf di sekitar Tasik Raban, Hutan Lipur Lata 
Kekabu dan Badak Lenggong.  

Begitu juga dengan saranan Yang Berhormat Sri Aman berhubung cadangan 
bagi menaik taraf prasarana pelancongan di Fort Alice dan Taman Panorama Benak di 
Sri Aman. Di bawah RMKe-9, kementerian telah menyalurkan peruntukan sebanyak 
RM3 juta bagi projek pembangunan, kemudahan pelancongan Batang Lupar Riverine 
Park Sri Aman. Antara komponen bagi projek ini adalah look-out pavilion, laluan pejalan 
kaki, dataran pesta Benak dan wakaf. Kemudahan yang dibina khusus untuk para 
pelancong ini telah memberi keselesaan yang diperlukan oleh pengunjung-pengunjung 
ketika pesta Benak diadakan.  

Suka saya merujuk kepada saranan Yang Berhormat Paya Besar, untuk 
makluman Yang Berhormat sememangnya Sungai Lembing mempunyai beberapa 
produk pelancongan yang berpotensi seperti Muzium Sungai Lembing, Bukit 
Panorama, ladang ternakan rusa, air terjun dan kolam air panas. Kawasan tersebut 
iaitu Sungai Lembing telah pun diperuntukkan sebanyak RM10 juta bagi membina gerai 
dan parking bas pelancong di bandar Sungai Lembing serta menaik taraf kemudahan 
pelancongan dan terowong lombong lama Sungai Lembing oleh Kementerian 
Kewangan dan Kementerian Pelancongan. Pada masa sekarang, banyak juga syarikat-
syarikat pelancongan yang membuat pakej-pakej untuk pelancong melawat Sungai 
Lembing. 

Merujuk kepada saranan Yang Berhormat Bukit Katil, kementerian ini 
mengucapkan tahniah serta mengakui dan menghargai kesungguhan Kerajaan Negeri 
Melaka dalam menjadi industri pelancongan menjadi penyumbang ekonomi utama 
negeri Melaka. Dengan status bandar Melaka diiktiraf sebagai tapak warisan dunia oleh 
UNESCO, pelancongan di Melaka telah berkembang pesat dari semasa ke semasa 
dibantu oleh komitmen Kerajaan Negeri Melaka kepada kebersihan kawasan sekitar 
serta sikap rakyat Melaka yang mesra pelancong, maka usaha ini telah berjalan dengan 
penuh lancar dan jayanya.  

Untuk makluman Yang Berhormat Bukit Katil, di bawah RMKe-9 Melaka 
secara keseluruhannya telah diperuntukkan sebanyak RM97 juta bagi membangun dan 
menaik taraf kemudahan pelancongan sedia ada iaitu mewujudkan 102 buah projek. 
Antaranya termasuklah peningkatan kemudahan pelancongan di Kuala Sungai Baru, 
Pusat Sejarah Resort dan Marina Fort Supai Kuala Linggi dan di Taman Negeri Melaka 
di Hutan Simpan Bukit Sendanan, Asahan.  

Di bawah rolling plan pertama Rancangan Malaysia Kesepuluh, Melaka 
mendapat peruntukan pembangunan pelancongan sebanyak RM118 juta melibatkan 17 
buah projek. Antara projek berimpak tinggi yang telah diluluskan adalah seperti 
pembangunan perkampungan Hang Tuah dan pesisiran Sungai Duyung, pembangunan 
kemudahan pelancongan Tasik Cincin, pembinaan monorel di pesisiran Sungai Melaka 
dan pembangunan landskap dan kemudahan pelancongan di Taman Botani. 
Kementerian yakin dengan peruntukan tersebut akan dapat meningkatkan lagi daya 
tarikan Melaka sebagai sebuah destinasi pelancongan yang unggul di kalangan 
pelancong tempatan dan antarabangsa.  

Tuan Yang di-Pertua, suka saya tegaskan di Dewan yang mulia ini, 
peruntukan yang diberikan kepada pihak negeri perlu mempunyai kesinambungan agar 
projek ini tidak sia-sia selepas ianya disiapkan dan diserahkan kepada majlis-majlis 
tertentu. Sebagai contoh kes Kampung Budaya di Alor Setar, Kedah yang menelan 
belanja sebanyak RM6.4 juta yang siap pada bulan Mac 2009 tidak beroperasi selepas 
diserahkan kepada kerajaan negeri. Ini merupakan satu cabaran kepada kementerian 
terutama dalam program mentransformasikan industri pelancongan negara iaitu 
memastikan setiap kemudahan infrastruktur pelancong yang dibangunkan kelak dapat 
segera digunakan dan diselenggarakan dengan baik. 

Tuan Yang di-Pertua, saya ingin merujuk kepada saranan dan teguran Yang 
Berhormat Mas Gading mengenai masalah-masalah pelancong yang berlaku di 
kawasan beliau. Saya bersetuju bahawa tourist mapping sangat penting dan tourist 
mapping ini perlu dikeluarkan oleh majlis daerah atau pihak negeri.  



Untuk makluman Yang Berhormat Lenggong, Kementerian Pelancongan telah. memperuntukkan sebanyak RM4.05 juta di bawah RMKe-9 untuk mempertingkatkan kemudahan-kemudahan lain di Lenggong yang melibatkan penambahbaikan chalet, jeti, surau, laluan pejalan kaki dan wakaf di sekitar Tasik Raban, Hutan Lipur Lata Kekabu dan Badak Lenggong. Begitu juga dengan saranan Yang Berhormat Sri Aman berhubung cadangan bagi menaik taraf prasarana pelancongan di Fort Alice dan Taman Panorama Benak di Sri Aman. Di bawah RMKe-9, kementerian telah menyalurkan peruntukan sebanyak RM3 juta bagi projek pembangunan, kemudahan pelancongan Batang Lupar Riverine Park Sri Aman. Antara komponen bagi projek ini adalah look-out pavilion, laluan pejalan kaki, dataran pesta Benak dan wakaf. Kemudahan yang dibina khusus untuk para pelancong ini telah memberi keselesaan yang diperlukan oleh pengunjung-pengunjung ketika pesta Benak diadakan. Suka saya merujuk kepada saranan Yang Berhormat Paya Besar, untuk makluman Yang Berhormat sememangnya Sungai Lembing mempunyai beberapa produk pelancongan yang berpotensi seperti Muzium Sungai Lembing, Bukit Panorama, ladang ternakan rusa, air terjun dan kolam air panas. Kawasan tersebut iaitu Sungai Lembing telah pun diperuntukkan sebanyak RM10 juta bagi membina gerai dan parking bas pelancong di bandar Sungai Lembing serta menaik taraf kemudahan pelancongan dan terowong lombong lama Sungai Lembing oleh Kementerian Kewangan dan Kementerian Pelancongan. Pada masa sekarang, banyak juga syarikat- syarikat pelancongan yang membuat pakej-pakej untuk pelancong melawat Sungai Lembing. Merujuk kepada saranan Yang Berhormat Bukit Katil, kementerian ini mengucapkan tahniah serta mengakui dan menghargai kesungguhan Kerajaan Negeri Melaka dalam menjadi industri pelancongan menjadi penyumbang ekonomi utama negeri Melaka. Dengan status bandar Melaka diiktiraf sebagai tapak warisan dunia oleh UNESCO, pelancongan di Melaka telah berkembang pesat dari semasa ke semasa dibantu oleh komitmen Kerajaan Negeri Melaka kepada kebersihan kawasan sekitar serta sikap rakyat Melaka yang mesra pelancong, maka usaha ini telah berjalan dengan penuh lancar dan jayanya. Untuk makluman Yang Berhormat Bukit Katil, di bawah RMKe-9 Melaka secara keseluruhannya telah diperuntukkan sebanyak RM97 juta bagi membangun dan menaik taraf kemudahan pelancongan sedia ada iaitu mewujudkan 102 buah projek. Antaranya termasuklah peningkatan kemudahan pelancongan di Kuala Sungai Baru, Pusat Sejarah Resort dan Marina Fort Supai Kuala Linggi dan di Taman Negeri Melaka di Hutan Simpan Bukit Sendanan, Asahan. Di bawah rolling plan pertama Rancangan Malaysia Kesepuluh, Melaka mendapat peruntukan pembangunan pelancongan sebanyak RM118 juta melibatkan 17 buah projek. Antara projek berimpak tinggi yang telah diluluskan adalah seperti pembangunan perkampungan Hang Tuah dan pesisiran Sungai Duyung, pembangunan kemudahan pelancongan Tasik Cincin, pembinaan monorel di pesisiran Sungai Melaka dan pembangunan landskap dan kemudahan pelancongan di Taman Botani. Kementerian yakin dengan peruntukan tersebut akan dapat meningkatkan lagi daya tarikan Melaka sebagai sebuah destinasi pelancongan yang unggul di kalangan pelancong tempatan dan antarabangsa. Tuan Yang di-Pertua, suka saya tegaskan di Dewan yang mulia ini, peruntukan yang diberikan kepada pihak negeri perlu mempunyai kesinambungan agar projek ini tidak sia-sia selepas ianya disiapkan dan diserahkan kepada majlis-majlis tertentu. Sebagai contoh kes Kampung Budaya di Alor Setar, Kedah yang menelan belanja sebanyak RM6.4 juta yang siap pada bulan Mac 2009 tidak beroperasi selepas diserahkan kepada kerajaan negeri. Ini merupakan satu cabaran kepada kementerian terutama dalam program mentransformasikan industri pelancongan negara iaitu memastikan setiap kemudahan infrastruktur pelancong yang dibangunkan kelak dapat segera digunakan dan diselenggarakan dengan baik. Tuan Yang di-Pertua, saya ingin merujuk kepada saranan dan teguran Yang Berhormat Mas Gading mengenai masalah-masalah pelancong yang berlaku di kawasan beliau. Saya bersetuju bahawa tourist mapping sangat penting dan tourist mapping ini perlu dikeluarkan oleh majlis daerah atau pihak negeri.